ศูนย์บริหารสถานการณ์โควิด-19 สรุปผลการตรวจผู้ป่วยติดโรคโควิด-19 รายใหม่เพิ่มขึ้น 4 รายที่เดินทางจากต่างประเทศเข้าพักในใน State Quarantine
ศูนย์บริหารสถานการณ์โควิด-19 สรุปผลการตรวจผู้ป่วยติดโรคโควิด-19 รายใหม่เพิ่มขึ้น 4 รายที่เดินทางจากต่างประเทศเข้าพักในใน State Quarantine  แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด-19 หรือ ศบค. แถลงสถานการณ์โรคติดเชื้อไวรัสโคโรนา 2019 หรือโควิด-19 ประจำวันที่ 31 พฤษภาคม 2563 พบผู้ป่วยรายใหม่ 4 ราย เป็นผู้ที่เดินทางมาจากต่างประเทศที่อยู่ในศูนย์ State Quarantine ทั้ง 4 ราย และไม่พบผู้ติดเชื้อในประเทศ ส่งผลให้มีผู้ป่วยสะสมยู่ที่ 3,081 ราย แบ่งเป็นผู้ป่วยติดเชื้อในประเทศ 2,444 รายผู้ป่วยจากต่างประเทศ 637 ราย และผู้ป่วยใน State Quarantine จำนวน 144 ราย มีผู้ป่วยรักษาหายแล้วจำนวน 2,963 ราย ยังมีผู้ป่วยรักษาตัวอยู่ในโรงพยาบาล 61 ราย ขณะที่ผู้เสียชีวิตคงที่ 57 ราย